REPUBLIKA HRVATSKA

MEĐIMURSKA ŽUPANIJA

OPĆINA SVETI JURAJ NA BREGU

OPĆINSKI NAČELNIK

KLASA:350-02/22-01/02

URBROJ:2109/16-01-22-5

Pleškovec, 23. svibnja 2022.

OBAVIJEST JAVNOSTI

O PROVEDBI POSTUPKA OCJENE O POTREBI STRATEŠKE PROCJENE UTJECAJA NA OKOLIŠ

Sukladno odredbama Zakona o zaštiti okoliša („Narodne novine" broj 80/13, 153/13, 78/15, 12/18 i 118/18) i Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine" broj 64/08), kojima se uređuje informiranje javnosti i zainteresirane javnosti u pitanjima zaštite okoliša, obavještava se javnost da Općina Sveti Juraj na Bregu pokreće postupak ocjene o potrebi strateške procjene utjecaja na okoliš za postupak izrade III. ciljanih izmjena i dopuna Prostornog plana uređenja Općine Sveti Juraj na Bregu („Službeni glasnik Međimurske županije“ broj 4/06, 10/15, 20/19); (u daljnjem tekstu: Izmjene i dopune Prostornog plana).

Postupak ocjene o potrebi strateške procjene utjecaja na okoliš traje 30 dana od datuma zaprimanja upita od strane javnopravnih tijela relevantnih za postupak, odnosno od 23.05.2022. do 22.06.2022.

U prilogu:

1. Odluka o započinjanju postupka ocjene o potrebi strateške procjene utjecaja na okoliš za III. ciljane izmjene i dopune Prostornog plana uređenja Općine Sveti Juraj na Bregu
2. Obrazac o ocjeni o potrebi strateške procjene utjecaja na okoliš za i III. ciljane izmjene i dopune Prostornog plana uređenja Općine Sveti Juraj na Bregu
3. Preslika Nacrta Odluke o izradi III. ciljane izmjene i dopune Prostornog plana uređenja Općine Sveti Juraj na Bregu

Napomena – važeći PPUO (II. izmjene i dopune) koji se mijenja prema nacrtu Odluke iz priloga 3. javno je dostupan na mrežnim stranicama Županijskog zavoda za prostorno uređenje u Međimurskoj županiji, link: <http://zavod.hr/prostorni-planovi-uredenja-gradova-i-opcina/>